เงินบาทปิดตลาด 30.40/42
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.40/42 ปรับตัวแข็งค่าตามภูมิภาค
16 มี.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.40/42 ปรับตัวแข็งค่าตามภูมิภาค
นักบริหารเงินธนาคารซีไอเอ็มบีไทย กล่าวว่า วันนี้เงินบาทปิดตลาดเย็นนี้อยู่ที่ระดับ 30.40/42 บาท/ดอลลาร์ ปรับตัวแข็งค่าจากช่วงเช้าที่ระดับ 30.44/46 บาท/ดอลลาร์ ระหว่างวันปรับตัวไปทำไฮที่ระดับ 30.48 บาท/ดอลลาร์ และทำโลว์ที่ระดับ 30.39 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
"(เงินบาท)วันนี้ค่อนข้างแกว่งตัวตามภูมิภาคในกรอบระหว่าง 30.39-30.48 บาท/ดอลลาร์" นักบริหารเงิน กล่าว
นักลงทุนยังคงจับตาดูผลพวงของสถานการณ์ภัยพิบัติที่เกิดขึ้นในประเทศญี่ปุ่นเช่นเดิม โดยเฉพาะความกังวลเกี่ยวกับการควบคุมเตาปฏิกรณ์ของโรงไฟฟ้านิวเคลียร์ฟูกุชิม่าที่ยังเกิดเหตุเพลิงไหม้และระเบิดอย่างต่อเนื่อง 
สำหรับความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ 80.67/71 เยน/ดอลลาร์ ปรับตัวแข็งค่าจากระดับ 80.98/81.00 เยน/ดอลลาร์ ส่วนเงินยูโรอยู่ที่ระดับ 1.3955/3959 ดอลลาร์/ยูโร ปรับตัวอ่อนค่าจากระดับ 1.3970/3975 ดอลลาร์/ยูโร 
นักบริหารเงิน กล่าวว่า วันพรุ่งนี้ทิศทางเงินบาทยังมีแนวโน้มปรับตัวอ่อนค่า โดยมองกรอบการเคลื่อนไหวไว้ระหว่าง 30.35-30.50 บาท/ดอลลาร์
"พรุ่งนี้ trend ยังมองว่าอ่อนค่า แต่น่าจะ inline กับภูมิภาคด้วย" นักบริหารเงิน กล่าว